সুকুমার দাস বাবু (দিনাজপুর২৪.কম) আগামী জাতীয় সংসদ নির্বাচনে (দেবীগঞ্জ-বোদা) পঞ্চগড়-২ আসনে সংসদ সংসদ্য মনোনয়নের দাবীতে বিক্ষোভ মিছিল ও সমাবেশ অনুষ্ঠিত হয়েছে। আজ বুধবার বিকেল ৩টায় সম্মিলিত দেবীগঞ্জ বাসীর অয়োজনের বিক্ষোভ মিছিল ও সমাবেশ অনুষ্ঠিত হয়। দেবীগঞ্জের পায়রা চত্বর থেকে একটি বিক্ষোভ মিছিল বের করা হয়। মিছিলটি শহরের বিভিন্ন সড়ক প্রদক্ষিণ করে একই জায়গায় এসে শেষ হয়। মিছিলে দেবীগঞ্জের সর্বস্তরের হাজার হাজার মানুষ অংশ নেন। মিছিল শেষে দেবীগঞ্জের পায়রা চত্বরে সংক্ষিপ্ত সমাবেশ অনুষ্ঠিত হয়। এসময় দেবীগঞ্জ বাসীর পক্ষ থেকে মুক্তিযোদ্ধা একে ভুইঁয়া, সুফিকুল ইসলাম, আব্দুর সাত্তার প্রমৃুখ বক্তব্য রাখেন। বক্তারা বলেন,স্বাধীনতার পর থেকে দেবীগঞ্জে কোন সংসদ সদস্য হিসেবে কাউকে মনোয়ন দেওয়া হয়নি। মাননীয় প্রধানমন্ত্রীর নিকট আগামী জাতীয় সংসদ নির্বাচনে দেবীগঞ্জ থেকে নৌকা মার্কায় প্রার্থী মনোনয়ন দেওয়ার দাবী জানান।